Villa Porto (Vivaro)

Villa Porto (poznata i pod imenom Villa da Porto Pedrotti) je renesansna vila u naselju Dueville pokraj sjevernotalijanskog grada Vicenze, čiji se projekt pripisuje Palladiju. Historija i karakteristike Paolo Porto je 1554. nasljedio očev imetak i podijelio ga s braćom, nakon čega je kupio imanje u Duevillu (zaseok Vivaro) sjeverno od Vicenze, gdje je u sljedeće četiri godine podigao vilu čiji se projekt tradicionalno pripisuje Palladiju. Knez Paolo Porto, jedan od najmoćnijih kanonika katedrale u Vicenzi (od 1550. biskup), bio je vrlo obrazovan i kulturan čovjek koji je puno vremena provodio u Rimu gdje je prijateljevao s kardinalom Alessandrom Farneseom. U Vicenzi se krug njegovih prijatelja poklapao sa Palladijevim klijentima i prijateljima, počevši od Giangiorgia Trissina, preko Biagia Saracena, Bernarda Schia do Girolama Garzadoria. Ta činjenica govori u prilog tome da je on dista i mogao biti naručioc tog projekta, ali stilska analiza ukazuje da je to vrlo dubiozno jer je vila više puta pregrađivana pa se u njoj danas teško može vidjeti orginalni Palladijev projekt. Tako je portik očigledno naknadno umetnut, a dva bočna krila su dograđena u 19. vijeku po projektu arhitekta Caregara Negrina. Reference Vanjske veze Villa Porto, Dueville (VI) (na portalu Palladio museum) (it)